Document ID: 32010D0695
Publication Date: 2010-11-17

Content:
DEĊIŻJONI TAL-KUMMISSJONI
tas-17 ta’ Novembru 2010
li temenda l-Annessi tad-Deċiżjoni 93/52/KEE fir-rigward tar-rikonoxximent li l-Estonja, il-Latvja u l-Komunità Awtonoma tal-Gżejjer Baleariċi fi Spanja huma uffiċjalment ħielsa mill-bruċellosi (B. melitensis) u li temenda l-Annessi I u II tad-Deċiżjoni 2003/467/KE fir-rigward tad-dikjarazzjoni li l-Estonja hija uffiċjalment ħielsa mit-tuberkolosi u uffiċjalment ħielsa mill-bruċellosi fir-rigward tal-merħliet tal-bovini
(notifikata bid-dokument numru C(2010) 7856)
(Test b’relevanza għaż-ŻEE)
(2010/695/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa tal-annimali li jaffettwaw il-kummerċ ta’ annimali bovini u suwini ġewwa l-Komunità (1), u partikolarment l-Anness A(I)(4) u l-Anness A(II)(7) tagħħa,
Wara li kkunsidrat id-Direttiva tal-Kunsill 91/68/KEE tat-28 ta’ Jannar 1991 dwar il-kondizzjonijiet tas-saħħa tal-annimali li jirregolaw il-kummerċ intra-Komunitarju tan-nagħaġ u tal-mogħoż (2), u b'mod partikolari t-Taqsima II tal-Kapitolu 1 tal-Anness A tagħha,
Billi:
(1)
Id-Direttiva 91/68/KEE tiddefinixxi l-kundizzjonijiet tas-saħħa tal-annimali li jirregolaw il-kummerċ tal-annimali ovini u kaprini fl-Unjoni. Din tistabbilixxi l-kundizzjonijiet li fihom l-Istati Membri jew ir-reġjuni tagħhom għandhom jitqiesu li jkunu uffiċjalment ħielsa mill-bruċellosi.
(2)
Id-Deċiżjoni tal-Kummissjoni 93/52/KEE tal-21 ta’ Diċembru 1992 li tieħu nota tal-konformità ta’ ċerti Stati Membri jew reġjuni mal-kundizzjonijiet li jirrigwardaw il-bruċellosi (B. melitensis) u li tagħtihom l-istatus ta’ Stat Membru jew reġjun uffiċjalment ħieles mill-marda (3), telenka fl-Annessi tagħha, l-Istati Membri u r-reġjuni tagħhom li huma meqjusa bħala uffiċjalment ħielsa mill-bruċellosi (B. melitensis) skont id-Direttiva 91/68/KEE.
(3)
L-Estonja u l-Latvja ressqu quddiem il-Kummissjoni dokumentazzjoni b'xhieda tal-konformità mal-kundizzjoijiet stabbiliti fid-Direttiva 91/68/KEE biex jitqiesu bħala uffiċjalment ħielsa mill-bruċellosi (B. melitensis) fit-territorju kollu tal-Istat Membru rispettiv.
(4)
Wara evalwazzjoni tad-dokumentazzjoni mressqa mill-Estonja u l-Latvja, iż-żewġ Stati Membri għandhom jiġu rikonoxxuti bħala ħielsa uffiċjalment minn dik il-marda. L-Anness I tad-Deċiżjoni 93/52/KEE għandu għalhekk jiġi emendat skont dan.
(5)
Spanja ressqet quddiem il-Kummissjoni dokumentazzjoni b'xhieda tal-konformità tal-Komunità Awtonoma tal-Gżejjer Baleariċi mal-kundizzjonijiet xierqa stabbiliti fid-Direttiva 91/68/KEE sabiex dak ir-reġjun fi Spanja jitqies bħala uffiċjalment ħieles mill-bruċellosi (B. melitensis).
(6)
Wara evalwazzjoni tad-dokumentazzjoni mressqa minn Spanja, il-Komunità Awtonoma tal-Gżejjer Baleariċi għandha tiġi rikonoxxuta bħala ħielsa uffiċjalment minn dik il-marda. L-Anness II tad-Deċiżjoni 93/52/KE għandu, għalhekk, jiġi emendat skont dan.
(7)
Id-Direttiva 64/432/KEE tapplika għall-kummerċ fl-Unjoni tal-annimali bovini u l-majjali. Din tistipula l-kundizzjonijiet li fihom Stat Membru jista’ jiġi ddikjarat uffiċjalment ħieles mit-tuberkolosi u uffiċjalment ħieles mill-bruċellosi fir-rigward tal-merħliet tal-bovini.
(8)
L-Annessi I u II tad-Deċiżjoni tal-Kummissjoni 2003/467/KE tat-23 ta’ Ġunju 2003 li tistabbilixxi l-kwalifika ta’ uffiċjalment ħielsa mit-tuberkolosi, bruċellosi u lewkosi bovina enzootika ta’ xi Stati Membri u reġjuni fl-Istati Membri rigward annimali bovini (4) telenka l-Istati Membri li huma ddikjarati uffiċjalment ħielsa mit-tuberkolosi u l-bruċellosi rispettivament.
(9)
L-Estonja ressqet dokumentazzjoni lill-Kummissjoni li turi l-konformità mal-kundizzjonijiet għall-istatus ta’ uffiċjalment ħielsa mit-tuberkolosi u uffiċjalment ħielsa mill-bruċellosi stipulati fid-Direttiva 64/432/KEE għat-territorju sħiħ ta’ dak l-Istat Membru.
(10)
Wara evalwazzjoni tad-dokumentazzjoni mressqa mill-Estonja, dak l-Istat Membru għandu jiġi ddikjarat bħala uffiċjalment ħieles mit-tuberkolosi u uffiċjalment ħieles mill-bruċellosi. L-Annessi I u II tad-Deċiżjoni 2003/467/KE għandhom għalhekk jiġu emendati skont dan.
(11)
Id-Deċiżjonijiet 93/52/KEE u 2003/467/KE għandhom għalhekk jiġu emendati skont dan.
(12)
Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
L-Annessi tad-Deċiżjoni 93/52/KEE huma emendati skont l-Anness I ta’ din id-Deċiżjoni.
Artikolu 2
L-Annessi I u II tad-Deċiżjoni 2003/467/KE huma emendati skont l-Anness II ta’ din id-Deċiżjoni.
Artikolu 3
Din id-Deċiżjoni hija indirizzata lill-Istati Membri.
Magħmul fi Brussell, is-17 ta’ Novembru 2010.

Metadata:
Eurovoc Level 1 Categories: 100149
100161
100156
Eurovoc Level 2 Categories: 100277
100278
100215
100249
100250
100245
Eurovoc Level 3 Categories: 2442
2479
5962
911
864
5877
All Eurovoc Categories: 1445
192
4576
5034
5047
5619
5709
864